Z A P I S N I K
5. sjednice Vijeća MO „Kralj Petar Svačić“ održane u petak, 24. rujna 2021. u 20,30 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća MO: Martina Cajner Vela, Ana-Marija Huzjan, Tamara Božić, Taiba Redžepagić, Ivana Nemec
Nenazočni članovi Vijeća MO : -
Predsjednica Vijeća utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća predlaže sljedeći Dnevni red: 
1. Ozelenjavanje otoka u Preradovićevoj i Žerjavićevoj ulici
2. Krpanje rupa na nogostupu Preradovićeva / Hebrangova
3. Nerazvrstana česma u parku Antuna Mihanovića 3
4. Promjena vremena dežurstva  za građane MO KPS
5. Nacrt prijedloga odluke o izmjenama i dopunama odluke  o nerazvrstanim cestama, mišljenje, traži se
6. Korištenje prostora MO – Zahtjev DV Budućnost za povremeno korištenje prostora
7. Pitanja i prijedlozi

Nakon kratke rasprave na Dnevni red jednoglasno se dodaju još dvije točke:
1.  Obnova klupa u parku na Trgu kralja Petra Svačića
1. Čišćenje slivnika u parku na Trgu kralja Petra Svačića
te Vijeće Mjesnog odbora Kralj Petar Svačić donosi sljedeći Dnevni redi:
                                                   DNEVNI  RED
1. Ozelenjavanje otoka u Preradovićevoj i Žerjavićevoj ulici	
2. [bookmark: _Hlk77079745]Krpanje rupa na nogostupu Preradovićeva/Hebrangova
3. Nerazvrstana česma u parku Antuna Mihanovića 3
4. Promjena vremena dežurstva za građane MO KPS
5. Nacrt prijedloga odluke o izmjenama i dopunama odluke o nerazvrstanim cestama, mišljenje, traži se
6. Korištenje prostora MO -  Zahtjev DV Budućnost za povremeno korištenje prostora
7. Obnova klupa u parku na Trgu kralja Petra Svačića
8. [bookmark: _Hlk83412731]Čišćenje slivnika u parku na Trgu kralja Petra Svačića
9. Pitanja i prijedlozi

1. Ozelenjavanje otoka u Preradovićevoj i Žerjavićevoj ulici
Zeleni otoci duž Žerjavićeve i Preradovićeve ulice devastirani su gaženjem, vezanjem bicikala za drveće i obavljanjem nužde kućnih ljubimaca. Potrebno ih je osvježiti sadnjom novog bilja koja neće nužno biti trava kako bi se površina učinila što manje pristupačnom za uništavanje.
Uputiti će se dopis Zrinjevcu s navedenim zahtjevom.

2. Krpanje rupa na nogostupu Preradovićeva/Hebrangova

Vijeće MO utvrđuje da je oštećen nogostup na križanju Preradovićeve i Hebrangove.
Podružnici Zagrebačkih cesta je upućen mail dana 30. 08. 2021. te su povratno javili da će rupe biti sanirane. U rujnu o. g. oštećenja su popravljena asfaltnim zakrpama.

3. Nerazvrstana česma u parku Antuna Mihanovića 3

Nakon dojave građana o neispravnoj česmi saznali smo da ista nije nikome predana na održavanje odnosno da je ista nerazvrstana i kao takva nije uključena u program održavanja pri nadležnim službama.Upućeni su mailovi i telefonski pozivi Vodoopskrbi i odvodnji, Zrinjevcu, Gradskom stambenom komunalnom gospodarstvu, Gradskom uredu za prostorno uređenje izgradnju grada, graditeljstvo, komunalne poslove i promet, Komunalnom redarstvu te Mjesnoj samoupravi Donji grad.
Iz Sektora za građenje komunalne infrastrukture i održavanja javnoprometnih površina, javnih objekata i javne rasvjete, Odsjek za održavanje javnoprometnih površina nam je potvrđeno da spomenuta česma nije u ničijoj nadležnosti.
[bookmark: _Hlk83412927]Nakon provedene rasprave vijeće MO „Kralj Petar Svačić“ jednoglasno donosi sljedeći 

ZAKLJUČAK
o uključenju nerazvrstanoj česmi u parku Antuna Mihanovića 3 u redovno održavanje


I. Vijeće MO „Kralj Petar Svačić“ predlaže da se nerazvrstanu česmu u parku Antuna Mihanovića uključi u program redovitog održavanja pri nadležnoj službi. 

 II.    Ovaj će zaključak biti dostavljen Vijeću Gradske četvrti Donji grad



4. Promjena vremena dežurstva za građane u MO KPS 

na 3. sjednici MO KPS je izglasalo dežurstvo vijećnika, no sada imamo potrebu za promjenom vremena dežurstva u prostorijama MO KPS.
Vijeće MO Kralj Petar Svačić jednoglasno odlučuje kako će novi termin za dežurstvo biti svakog prvog utoraka u mjesecu od 17-18 sati.

5. Nacrt prijedloga odluke o izmjenama i dopunama odluke o nerazvrstanim cestama, mišljenje, traži se

Putem Gradskog ureda za mjesnu samoupravu dostavljen nam je Nacrt prijedloga odluke o izmjenama i dopunama odluke o nerazvrstanim cestama.
Nakon kraćeg razmatranja Vijeće MO KPS donosi sljedeći

ZAKLJUČAK
o Nacrtu o prijedlogu odluke o izmjenama i dopunama odluke o nerazvrstanim cestama


I. Vijeće MO „Kralj Petar Svačić“ daje pozitivno mišljenje na Nacrt o prijedlogu odluke o izmjenama i dopunama odluke o nerazvrstanim cestama.
 II.          Ovaj će zaključak biti dostavljen Vijeću Gradske četvrti Donji grad



6. Korištenje prostora MO -  Zahtjev DV Budućnost za povremeno korištenje prostora

Dječji vrtić Budućnost, Mihanovićeva 30/2 podnio je zahtjev za korištenje prostorija MO KPS kako slijedi: zadnji utorak i srijeda u mjesecu od 13-15 sati. 

Vijeće MO KPS jednoglasno donosi:
                                              Z A K L J U Č A K
            l.   DV „Budućnost“ odobrava se povremeno korištenje dvorane u objektu mjesne samouprave, Zagreb, Preradovićeva 29,  u terminu  zadnji utorak i srijeda u mjesecu od 13.00 do 15.00 sati.
2.    Prostor iz točke 1. ovog zaključka koristit će DV „Budućnost“ ,  bez naknade.
3.  DV „Budućnost“   se obvezuje sa prostorom prilikom korištenja postupati sa pažnjom dobrog gospodara.
4.   O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


7. Obnova klupa u parku na Trgu kralja Petra Svačića 

Upućen je mail Zrinjevcu i Gradskom odjelu za održavanje komunalne infrastrukture te smo dobili potvrdu gđe. Vučemilo Suzane (Zrinjevac) da će se krenuti u obnovu dotrajalih klupa u parku, čim bude raspoloživ materijal.

8. Čišćenje slivnika u parku na Trgu kralja Petra Svačića

U parku na Trgu kralja Petra Svačića svi su slivnici začepljeni te nisu uključeni u plan redovnog održavanja pri gradskim službama.
Temeljem utvrđenog činjeničnog stanja 13. 9. o. g. održan je sastanak s Voditeljem Odsjeka za održavanje i čišćenje javnih površina i održavanje građevina javne odvodnje oborinskih voda Mirkom Toldom i rukovoditeljicom Zrinjevca za Donji grad odnosno sastanku su prisustvovali predsjednica VMO Kralj Petar Svačić Ana-Marija Huzjan, vijećnik Vijeća GČ Donji grad Luka Kerečin i vijećnik MO Matko Laginja Ivan Špoljarić. Zapisnikom je utvrđen problem začepljenosti slivnika i zadržavanja vode na stazama, odnosno utvrđeno je da slivnici na području parka nisu uključeni u redovno održavanje nadležnih gradskih službi. U tom smisli VMO KPS jednoglasno donosi sljedeći



ZAKLJUČAK
o uključenju slivnika, u parku na Svačićevom trgu, u redovito održavanje

I. Vijeće MO „Kralj Petar Svačić“ predlaže da se slivnici u parku na Svačićevom trgu uključi u program redovitog održavanja pri nadležnoj službi. 

     II.       Ovaj će zaključak biti dostavljen Vijeću Gradske četvrti Donji grad



9. Pitanja i prijedlozi
Pitanja i novih prijedloga nije bilo.



Sjednica je završena u 21:30 h.
Zapisnik vodila: Martina Cajner Vela

KLASA: 026-02/21-002/1574
URBROJ: 251-06-11-106-21-2
Zagreb, 24. rujna 2021.


Predsjednica
Vijeća Mjesnog odbora
„Kralj Petar Svačić“

Ana-Marija Huzjan



